Медаль ордэна Пагоні

Медаль ордэна Пагоні, у арыгінале «Мэдаль ордэна Пагоні» — узнагарода Рады БНР. Заснавана паводле ўнесеных у Статут Ордэна Пагоні паправак ад 24 лістапада 2022. Вышэйшай па сваім статусе ўзнагародай з’яўляецца тытул кавалера ці дамы Ордэна.

 Статут 
Медаль уручаецца беларускім грамадзянам і замежнікам беззаганнага характару, якія маюць асаблівыя заслугі перад беларускім народам:
 Асобам, якія адзначыліся на ніве змагання за волю і незалежнасць Беларусі;
 Выбітным грамадскім і культурніцкім дзеячам у Беларусі і сярод беларускага замежжа;
 Замежнікам, якія спрычыніліся да даследаванняў і папулярызацыі Беларусі ў свеце, а таксама іншым чынам спрыялі нацыянальным інтарэсам Беларусі.

Медаль уручаецца адмысловым дэкрэтам Старшыні Рады БНР. Дэкрэт мусіць змяшчаць заслугі, за якія ўручаецца медаль.

Медаль можа быць пасмяротнай узнагародай, але надавацца на працягу не больш як дзесяці гадоў пасля смерці. Пры рашэнні аб пасмяротным узнагароджанні імя ўносіцца ў спіс спачылых узнагароджаных медалём, блізкім сваякам уручаецца медаль і выдаецца Дыплом аб узнагароджанні кіраўніцтвам Капітула Ордэна або органа, які дзейнічае ў яго якасці.

Спіс кандыдатаў на ўзнагароджанне складаецца і зацвярджаецца ў адпаведнасці са Статутам Камісіі па ўзнагароджаннях пры Радзе БНР.
Камісія па ўзнагароджаннях пры Радзе БНР таксама павінна атрымаць меркаванне Капітулы Ордэна (пры яе наяўнасці) датычна кандыдатаў на ўзнагароджанне.

Асобам, узнагароджаным медалём, выдаецца дыплом.

Асобы, узнагароджаныя раней медалём Пагоні, паўторна гэтым медалём не ўзнагароджваюцца, а могуць атрымліваць тытул кавалера або дамы Ордэна Пагоні.

 Пазбаўленне медалю 
Перастае быць узнагароджаным медалём тыя, каго Капітул або арган, які дзейнічае ў яго якасці, выключыць з ліку ўзнагароджаных, пры ўхваленні гэтага рашэння Прэзідыумам Рады БНР, праз:
 Неганаровы ўчынак, у тым ліку карыслівае злачынства з элементам ашуканства;
 Адкрыццё новых фактаў, што касуюць праўдзівасць ці важнасць падстаў рашэння аб узнагароджанні;
 Здраду ідэалам Беларускай Народнай Рэспублікі.

Капітул або орган, які дзейнічае ў яе якасці, можа, з увагі на абставіны выключэння з ліку ўзнагароджаных, абвясціць аб забароне публічнага нашэння такой асобай медаля раней ці замест выключэння.

 Апісанне 
Медаль увесь з жоўтага металу, круглай формы, на пярэднім баку выява Крыжа Ордэна Пагоні, на адваротным баку выбіты надпіс: «Не разьбіць, Не спыніць, Не стрымаць» і змешчаны нумар.

Стужка медаля складаецца з вертыкальных палос: дзвюх тонкіх чырвоных па краях, шырокіх белых і шырокай чырвонай па цэнтры.

 Адзнакі 
Характар заслуг, за якія адбылася ўзнагарода медалём, можа быць абазначаныя на стужцы і планцы медаля адпаведнымі адзнакамі:
 За вайсковыя ці аналагічныя вайсковым заслугі або заслугі ў баявых ці аналагічных баявым абставінах — сімвал скрыжаваных шабляў залатога колеру;
 За праяву надзвычайнай адвагі ў любых абставінах — знак ліста дуба залатога колеру;
 За дасягненні ў сферы адукацыі, навукі, культуры — знак расчыненай кнігі і паходні залатога колеру.

Гэтыя дадатковыя адзнакі могуць надавацца і насіцца адначасова. Узнагароджанне асоб, раней узнагароджаных адзнакамі ордэна ці медалём, правам нашэння гэтых адзнак можа адбывацца дадаткова. Права на нашэнне гэтых адзнак усталёўваецца ў Дэкрэце аб узнагароджанні, зазначаецца ў дыпломе медаля.

 Планка 
Планка адзнак медаля Пагоні складаецца з адпаведнай стужкі медаля прастакутнай формы або круглай формы (разеткі). На іх дадаюцца асаблівыя адзнакі. Могуць насіцца мініяцюрныя выявы адпаведнай адзнакі медаля ПагоніСтатут Ордэна Пагоні (версія з папраўкамі ад 24.11.2022).

 Вядомыя ўзнагароджаныя 

 2022 
Першае ўзнагароджанне адбылося з нагоды Дня Слуцкага збройнага чыну ў лістападзе 2022 г.
Беларускія актывісты і пратэстоўцы, загінулыя ў 2020—2021 гадахДэкрэт Старшыні Рады Беларускай Народнай Рэспублікі пра абнаўленьне Статуту Ордэну Пагоні і ўзнагароджаньне Мэдалём Ордэну Пагоні 

 Вітольд Ашурак
 Раман Бандарэнка
 Мікіта Крыўцоў
 Аляксандр Тарайкоўскі
 Генадзь Шутаў
 Канстанцін Шышмакоў

 Беларускія ваяры, загінулыя ва Украіне ў 2022 годзе

 Зміцер Апанасовіч
 Аляксей Вешчавайлаў
 Павел Суслаў
 Васіль Грудовік
 Канстанцін Дзюбайла
 Іван Марчук
 Васіль Парфянкоў
 Зміцер Рубашэўскі
 Аляксей Скобля
 Ілья Хрэнаў
 Вадзім Шатроў

 Беларускія добраахвотнікі і ваяры, загінулыя падчас Рэвалюцыі годнасці і вайны ва Украіне з 2014 года

 Міхаіл Жызнеўскі
 Мікола Ільін
 Алесь Чаркашын
 Віталь Ціліжэнка

 2023 
Узнагароджанне ў 2023 годзе было прымеркавана да Дня Волі. УзнагароджаныяНовыя ўзнагароджаньні Мэдалём Ордэну Пагоні 25.3.2023:

 Кацярына Андрэева (Бахвалава)
 Мікалай Аўтуховіч
 Уладзімір Гундар
 Дзяніс Івашын
 Уладзімір Лабковіч
 Дар’я Лосік
 Ігар Лосік
 Эдуард Пальчыс
 Валянцін Стэфановіч
 Дар’я Чульцова
 Паліна Шарэнда-Панасюк

Пасмяротныя ўзнагароджанні

 Аляксей Аўдзеенка
 Андрэй Зельцэр
 Эдуард Лобаў
 Алег Панамароў
 Міхась Шавельскі

 Спасылкі 
 Статут Ордэна Пагоні (версія з папраўкамі ад 24.11.2022)

Катэгорыя:З’явіліся ў 2022 годзе
Катэгорыя:2022 год у ЗША
Катэгорыя:Узнагароды Беларускай Народнай Рэспублікі
Катэгорыя:Беларуская дыяспара